Элчин Сангу

**Элчин Сангу** (, тав. 13 августи 1985, Измир, вилояти Измир, Туркия) — ҳунарпешаи синамо ва телевизиони турк.

## Зиндагинома
Элчин Сангу 13 августи соли 1985 дар шаҳри Измири Туркия таваллуд шудааст.  Падараш вақте ки ӯ дусола буд, онҳоро тарк кард. Маҳз ба туфайли генҳои падараш, ки миллаташ черкес буд, аз хурдсолӣ ҳунарпеша аз одамони атроф бо намуди ғайримуқаррарии худ фарқ мекард. Элчин мӯи сурхи дурахшон дошта сафедпӯст мебошад.

Дафъаи дуввум Муяссар (номи модараш) издивоҷ накард, оромии Элчинро аз хушбахтияш авлотар донист, ки ба пайдоиши хостгорони нав дар ҳаёти модараш ҳасад мебурд. Ӯ дар иҳотаи мардуме ба воя расидааст, ки ҳам дар кӯдакӣ ва ҳам дар наврасӣ ӯро дастгирӣ ва роҳнамоӣ мекарданд. Маълум аст, ки модари ҳунарпеша дар духтараш меҳри опера, бибияш театр ва холааш ба рақсро дар ӯ бедор карданд.

Пас аз хатми мактаб, ӯ ба консерваторияи Донишгоҳи Мерсин дохил шуд. Дар он ҷо, хонуми ҷавон аввал худро дар опера санҷидааст. Сангу соли 2006 барои таҳсил дар Донишгоҳи Эдетепа роҳхат гирифт. Пас аз хатм дар соҳаи санъати тасвирӣ, барои кор ба Истанбул кӯчид. Дар онҷо дар намоишҳои театрӣ ширкат варзид ва италиявию англисиро омӯхт.

## Фаъолияти ҳунарӣ
Аввалин кӯшиши ӯ дар телевизион ноком шуд. Сангу барои нақши силсилафилми телевизионӣ дар Измир дар кастинг иштирок намуд аммо ӯро рад карданд.

Соли 2010, ҳунарпеша дебюти аввалини худро дар силсилафилми "Зани бечора" иҷро намуд. Элчин Сангу нақши манфии Жалеро бозидааст. Ситора хотиррасон кард, ки вай аз ҳар ҷиҳат ба нақш мувофиқ буд: ба продюссерҳо шахсе лозим буд ки мӯйсурх ва донандаи забони итолиёӣ бошад. Бозии дебютии ӯ миёни тамошобинон муваффақ гардид, ки ин оғози фаъолияти ӯ дар телевизион гардид. Баъди ин ба Элчин пешниҳодҳо пайи ҳам меомаданд.  Соли 2013 ҳунарпеша дар силсилфилми "Aşk Kaç Beden Giyer?" ҳамчун Наҳр ва соли 2014 дар "Bir Aşk Hikayesi" нақши Эдаро офарид. Худи ҳамон сол соли 2014, дар мелодраммаи "Kurt Seyit ve Şura" нақш бозидааст. Манзараи таърихӣ ва бадеӣ дар давраи пеш аз инқилоби Русия ва Имперотурии Усмонӣ сурат мегирад. Элчин нақши Гузидеро мебозад, ки ба Курт Саид - лейтенанти дуюми артиши подшоҳӣ Ҷалил Комилов ошиқ аст.

Соли 2015, ӯ нақши асосиро дар  силсилафилми "Sevdam Alabora" ("Ишқи ман, Алабора") бозид. Қаҳрамони ӯ Зайнаб духтарест аз оилаи мӯҳтарамест, ки аз қафаси хонагӣ ба хотири ишқ ба озодӣ фирор мекунад.

Маъруфтарин лоиҳаи телевизионӣ бо иштироки Элчин силсилафилми  "Kiralık Aşk" буд, ки солҳои 2015-2016 дар Туркия ва хориҷи он намоиш дода шуд. Элчин нақши асосӣ - пешхидмат Дафнаро бозидааст, ки бояд хоҳар ва бародари хурдакаки худро нигоҳубин кунад. Мулоқоти тасодуфии ӯ бо Умар (Бариш Ардуч), тарроҳи машҳур ва марди бо сарнавишти ноодӣ, оғози достони драмавӣ ва муносибати қаҳрамонони табақаҳои гуногуни ҷомеа мегардад.

Элчин муваффақияти қаҳрамонии худро бо он шарҳ медиҳад, ки Дафна бо хушҳолии худ ба ӯ монанд аст. Наздиконаш гуфтанд, ки дар ин расм Элчин худашро нақш мебозад.

Солҳои 2015—2018 ҳунарпеша барои нақш дар филми "Kiralık Aşk" бо чанд ҷоизаи туркӣ ва хориҷӣ ҳамчун беҳтарин ҳунарпешаи телевизион қадрдонӣ шудааст.

Элчин ва Бариш ҷуфти дӯстдоштаи телевизионӣ гаштанд. Соли 2015, онҳо ҷоизаи "Шапараки тилоӣ" барои беҳтарин ҷуфти телевизиониро гирифтанд. Пас аз ин силсилафилм Сангу ва Ардуч дар филми "Mutluluk zamani" (2017) якҷоя нақш бозиданд.

Қаҳрамонони мазҳакаи румонтикии Ада ва Мерт шахсиятҳои муваффақро эҷод карданд. Аммо вақте ки зиндагӣ бо ду аломат бархӯрд мекунад, системаи муқарраршудаи принсипҳои ҳаётии ҳарду барбод меравад.

Аввали соли 2018 дар Интернет маълумот пайдо шуд, ки ситораи турк бо шабакаи телевизионии Туркия Kanal D шартномаи истисноӣ бастааст.

Соли 2017 дар лоиҳаи "Yaşamayanlar" ҳунарнамоӣ намудааст. Элчин нақши Мия, вампирро боз мекунад, ки мехоҳад дубора инсон шавад ва бо вампири дигар - Дмитрий рӯ ба рӯ мешавад.  Дар ин филм Карам Бурсин, Биркан Сокуллу, Салмо Эргеч низ иштирок намудаанд.

Соли 2018 ӯ бо Киванч Татлитуғ, Мелиса Асли Памук, Алперен Дуймаз ва Онур Сайлак дар силсилафилми Ay Yapim "Çarpışma", нақши Зайнаб Тунчро бозидааст.

Элчин соли 2020 дар силсилафилми "İyi Günde Kötü Günde", нақши асосӣ Лайлоро бозидааст, ки силсилафилм дар шабакаи Star TV пахш шудааст. Мавзуи силсилафилм чунин аст: Лайло (Элчин Сангу) рӯзи издивоҷ бо марди дӯстдоштааш домод (Маҳмад Озан Долунай) ӯро тарк мекунад. Ба болои ин, Лайло инчунин бояд тӯйи арӯсии маҳбуби худ Сарпро бо Мелиса (Ёсамин Аллен) ташкил кунад.
## Ҳаёти шахсӣ
Элчин бо Юнус Оздикен, ки дар як ширкати хусусӣ берун аз олами санъат ва вақтхушӣ кор мекунад, муносибати дарозмуддат дорад.

Элчин бар асоси як қатор пурсишҳои мухталиф дуввумин ҳунарпешаи маъруфи Туркия дар соли 2016 интихоб шуд. Аз моҳи сентябри соли 2016, ӯ даҳумин машҳуртарин истифодабарандагони Instagram дар Туркия мебошад.

## Филмнома
### Филм

### Силсилафилм

### Музик видеоҳо

## Ҷоиза ва ҷоизаҳо

## Нигаред низ
* Феҳристи ҳунарпешазанҳои Туркия

## Эзоҳ

## Пайвандҳо

Гурӯҳ:Ҳунарпешазанҳо аз рӯи алифбо
Гурӯҳ:Ҳунарпешазанҳои синамои Туркия
Гурӯҳ:Ҳунарпешазанҳои телевизиони Туркия
Гурӯҳ:Ҳунарпешазанони асри ХХI
Гурӯҳ:Муделҳои Туркия